1994R3298 — SK — 26.09.2000 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

▼M1

NARIADENIE KOMISIE (ES) č. 3298/94

z 21. decembra 1994,

ktorým sa stanovujú podrobné pravidlá týkajúce sa systému tranzitných práv (ekobodov) pre ťažké nákladné vozidlá prechádzajúce cez Rakúsko

▼B







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení Nórska, Rakúska, Fínska a Švédska, najmä na jeho článok 11 ods. 6 a prílohu 4 protokolu č. 9, keďže uvedený protokol obsahuje zvláštny režim týkajúci sa tranzitu ťažkých nákladných vozidiel cez územie Rakúska založený na systéme tranzitného práva (ekobody); keďže tento režim bude od dátumu pristúpenia nahradený systémom prideľovania ekobodov stanoveným v nariadení (EHS) č. 3637/92 z 27. novembra 1992 ( 1 ); keďže Komisia musí prijať podrobné vykonávacie opatrenia týkajúce sa postupov vzťahujúcich sa k systému ekobodov a ich prideľovania; keďže podľa druhého pododseku článku 11 ods. 6 protokolu č. 9 také opatrenia by mali zabezpečiť, aby sa pre súčasné členské štáty zachovala skutočná situácia vyplývajúca z uplatňovania nariadenia Rady (EHS) č. 3637/92 a Správneho dojednania podpísaného 23. decembra 1992 ( 2 ), stanovujúceho dátum nadobudnutia platnosti a postupy zavedenia systému ekobodov uvedeného v Tranzitnej dohode; keďže Komisia by mala podľa spoločného vyhlásenia č. 18 prijať podrobné opatrenia týkajúce sa otvorených technických otázok vzťahujúcich sa k systému ekobodov; keďže príloha 4 protokolu č. 9 sa upraví tak, aby zohľadňovala tranzitné jazdy ťažkých nákladných vozidiel registrovaných vo Fínsku a Švédsku, vychádzajúc zo smerných hodnôt pre príslušné štáty, ktoré sú vypočítané na základe počtu jázd v roku 1991 a normovaných hodnôt emisií NOx 15,8 gramov NOx/kW; keďže opatrenia uvedené v tomto nariadení sú v súlade so stanoviskom výboru zriadeného podľa článku 16 protokolu č. 9, PRIJALA TOTO NARIADENIE:







I.

Administratívne ustanovenia

▼M1

Článok 1

1. Vodič ťažkého nákladného vozidla musí pri tranzitnej jazde cez Rakúsko mať a na požiadanie kontrolných orgánov predložiť na kontrolu buď:

a) riadne vyplnený štandardný formulár alebo rakúske osvedčenie potvrdzujúce platbu za ekobody na príslušnú jazdu, ktorého vzor je uvedený v prílohe A, a ktorý je známy ako „ekokarta“; alebo

b) elektronické zariadenie inštalované v motorovom vozidle, ktoré umožňuje automatické znehodnotenie ekobodov, v ďalšom ako „ekoštítok“; alebo

c) príslušnú dokumentáciu definovanú v článku 13 a dokazujúcu, že sa vykonáva tranzitná jazda vyňatá zo systému ekobodov podľa prílohy C; alebo

d) príslušnú dokumentáciu dokazujúcu, že sa nevykonáva tranzitná jazda, a keď je vozidlo vybavené ekoštítkom, tento je nastavený na takýto účel.

Príslušné rakúske orgány vydajú ekokartu uvedenú v prílohe A po zaplatení nákladov na výrobu a prideľovanie formulára a ekobodov, a inštalujú na vhodných miestach zariadenia potrebné na čítanie ekoštítkov.

▼M2

1a. Tranzitné jazdy vykonané za okolností uvedených v prílohe C alebo na základe povolení ECMT, ktoré sú platné na území Rakúska, sú vyňaté zo systému ekobodov.

▼M1

2. Ekoštítky sa musia vyrábať, programovať a inštalovať podľa všeobecných technických špecifikácií stanovených v prílohe F. Príslušné orgány každého členského štátu sú oprávnené schvaľovať, programovať a inštalovať ekoštítky.

Ekoštítok musí byť naprogramovaný tak, aby obsahoval informácie o štáte registrácie a hodnote NOx motorového vozidla, stanovené podľa dokumentu zhody výroby (COP), definovaného v odseku 4.

3. Ekoštítok sa musí pripevniť na predné okno motorového vozidla. Musí byť umiestnený podľa prílohy G. Nie je prenosný.

4. Vodič ťažkého nákladného vozidla registrovaného 1. októbra 1990 alebo po tomto dátume musí mať a na požiadanie predložiť aj dokument COP uvedený v prílohe B ako potvrdenie o emisiách NOx takéhoto vozidla. U ťažkých nákladných vozidiel prvýkrát registrovaných pred 1. októbrom 1990, alebo za ktoré nie je predložený žiadny dokument, sa predpokladá, že ich hodnota COP je 15,8 g/kWh.

5. Členské štáty oznámia Komisii vnútroštátne orgány oprávnené vydávať dokumenty a ekoštítky uvedené v odsekoch 1 až 4.

Článok 2

▼M2

1. Pokiaľ vozidlo nepoužíva ekoštítok, požadovaný počet ekobodov sa pripevní k ekokarte a znehodnotí sa. Ekokarta sa znehodnotí jednou z týchto metód:

a) opečiatkovaním ekokarty v pečiatkovacom stroji pre ekokarty;

b) opečiatkovaním ekokarty rakúskymi pohraničnými orgánmi po vstupe do Rakúska;

c) opečiatkovaním a datovaním ekokarty vnútroštátnymi orgánmi dopravcu pred vstupom na rakúske územie;

d) opečiatkovaním ekokarty na úrade, ktorý vykonáva prvú aktiváciu ekokarty.

Rakúske pohraničné miesta, ktoré sú vybavené pečiatkovacími strojmi pre ekokarty, sú uvedené v prílohe H.

Na štatistické účely stranu 1 vyplnenej ekokarty buď zbierajú rakúske orgány alebo následne ju vracajú príslušné orgány rakúskym orgánom do troch mesiacov po ukončení jazdy. Takto zhromaždené štatistické údaje majú pomôcť Komisii pri vypracovaní návrhov na rozdelenie rezervných ekobodov.

▼M1

2. Ak je vozidlo vybavené ekoštítkom, po potvrdení, že vozidlo vykonáva tranzitnú jazdu podliehajúcu systému ekobodov, počet ekobodov ekvivalentný informácii o emisiách NOx uloženej v štítku, sa odpočíta z celkového počtu ekobodov pridelených členskému štátu, v ktorom je vozidlo registrované. Toto musí zabezpečiť infraštruktúra, ktorú vybudujú a budú prevádzkovať rakúske orgány.

U vozidiel vybavených ekoštítkami, ktoré vykonávajú obojsmernú prepravu sa musia pred vstupom na rakúske územie nastaviť ekoštítky tak, aby bolo zrejmé, že sa nevykonáva tranzitná jazda.

3. Ak sa v prípade vozidiel vybavených ekokartami, počas tranzitnej jazdy vymení ťažné vozidlo, potvrdenie o zaplatení vydané pri vstupe zostáva platné a ponecháva sa ďalej. Ak hodnota COP nového ťažného vozidla presiahne hodnotu uvedenú vo formulári, pri opustení štátu sa znehodnotia ďalšie ekobody pripevnené k novej karte.

4. U jázd, u ktorých sa vyžadujú ekobody, ekokarty alebo ekoštítky nahrádzajú všetky rakúske formuláre doteraz používané pre dopravnú štatistiku.

5. Príslušné orgány členských štátov musia pravidelne oznamovať Komisii počet bodov použitých na ekokartách. Originály alebo kópie formulárov so znehodnotenými ekobodmi, musia byť podľa potreby k dispozícii jednotlivým vnútroštátnym orgánom alebo Komisii.

Prípadne, ak je vozidlo vybavené ekoštítkom, musia rakúske orgány sprístupniť potrebné informácie určenému orgánu v členskom štáte, v ktorom je vozidlo registrované, do 48 hodín po vykonaní tranzitnej jazdy. Takéto informácie poskytnú súčasne Komisii.

6. Odseky 1 až 5 sa použijú bez toho, aby boli dotknuté ustanovenia článku 14a.

▼B

Článok 3

1. Do 31. decembra 1996 rakúske potvrdenie o zaplatení za ekobody pre Taliansko alebo Nemecko sa uznáva ako náhrada za povolenia predtým používané v Rakúsku, Nemecku a Taliansku. V Taliansku takéto potvrdenie o zaplatení nahrádza dvojstrannú polovičnú kartu pre jednu jazdu a v Nemecku dvojstranné povolenie pre spiatočnú jazdu.

Pre ťažké nákladné vozidlá registrované v Rakúsku, ktoré opúšťajú Taliansko, nahrádza predchádzajúce povolenie riadne vyplnená kópia formulára uvedeného v článku 1 ods. 1 s požadovaným počtom ekobodov pre Taliansko.

2. Pokračujúce jazdy, ktoré zahŕňajú jedno prekročenie hraníc Rakúska vlakom, bez ohľadu na to, či konvenčnou železničnou dopravou alebo kombinovanou dopravou, a predtým po ceste alebo potom po železnici, sa nepovažujú za tranzitné jazdy cestnej nákladnej dopravy cez Rakúsko v zmysle článku 1 písm. e) protokolu č. 9, ale za obojsmernú prepravu v zmysle jeho článku 1 písm. g).

3. ►M1 Bez ohľadu na uplatňovanie ustanovení odseku 2, pokračujúce tranzitné jazdy cez Rakúsko, používajúce nasledujúce železničné terminály, sa považujú za obojsmernú prepravu: ◄

Fürnitz/Villach Süd, Sillian, Innsbruck/Hall, Brennersee, Graz.

▼M1

Článok 4

Ekobody sú platné od 1. januára roku, na ktorý boli pridelené, do 31. januára nasledujúceho roku.

▼B

Článok 5

1. Porušenie protokolu 9 alebo porušenie tohto nariadenia vodičom ťažkého nákladného vozidla alebo podnikom, sa stíha podľa platných vnútroštátnych predpisov. ►M1 V prípade opakovaného porušenia tohto nariadenia sa použije článok 8 ods. 3 a článok 11 nariadenia Rady (EHS) č. 881/92 ( 3 ). ◄

▼M1

2. Komisia a príslušné orgány členských štátov, každý v rámci svojej právomoci, si poskytnú vzájomnú administratívnu pomoc pri vyšetrovaní a stíhaní porušovania protokolu 9 alebo tohto nariadenia, najmä pri zabezpečovaní správneho používania a zaobchádzania s ekokartami a ekoštítkami.

3. Príslušné kontroly sa pri dodržiavaní princípu nediskriminácie, môžu podľa uváženia členského štátu vykonať na mieste inom, než je hranica.

▼M1

4. Rakúske kontrolné orgány môžu, s patričným zreteľom na princíp proporcionality, prijať vhodné opatrenia, ak je vozidlo vybavené ekoštítkom, a ak nastane aspoň jedna z nasledujúcich situácií:

a) vozidlo alebo prevádzkovateľ vozidla sa opakovane dopustili priestupkov;

b) počet ekobodov pridelený štátu, v ktorom je vozidlo registrované nie je dostatočný;

c) s ekoštítkom sa manipulovalo alebo bol ekoštítok zmenený osobou inou než je osoba oprávnená na základe článku 1 ods. 2;

d) členský štát nerozdelil dostatočný počet ekobodov pre vozidlo vykonávajúce tranzitnú jazdu;

e) vozidlo nemá podľa písm. c) alebo d) článku 1 ods. 1 primerané dokumenty, ktoré by zdôvodňovali, prečo bol ekoštítok nastavený tak, aby ukazoval, že sa na rakúskom území nevykonáva tranzitná jazda;

f) keď ekoštítok špecifikovaný v prílohe F nedisponuje dostatočným počtom ekobodov na vykonanie tranzitnej jazdy.

5. Rakúske kontrolné orgány môžu, s patričným zreteľom na princíp proporcionality, prijať vhodné opatrenia, ak vozidlo nie je vybavené ekoštítkom a ak nastane aspoň jedna z nasledujúcich situácií:

a) ekokarta nie je predložená kontrolnému orgánu v súlade s ustanoveniami tohto nariadenia;

b) je predložená neúplná alebo nesprávne vyplnená ekokarta, alebo nie sú správne pripevnené ekobody;

c) ak vozidlo nemá príslušné dokumenty, ktoré by dokazovali, že nepotrebuje ekobody;

▼M2

d) alebo ekokarta nebola znehodnotená v súlade s postupom uvedeným v článku 2 ods. 1.

▼B







II.

Prideľovanie ekobodov

Článok 6

1. Medzi členské štáty sa podľa rozdeľovacieho kľúča uvedeného v prílohe D rozdelí počet ekobodov zodpovedajúci 96,66 % celkového možného počtu.

▼M1

2. Vytlačené ekobody, ktoré sa majú pripevniť k ekokartám, sú členské štáty k dispozícii každý rok v dvoch prídeloch, prvý do 1. októbra predchádzajúceho roku a druhý do 1. marca príslušného roku.

▼M3

Za okolností uvedených v článku 11 ods. 2 písm. c) protokolu č. 9 sa počet ekobodov zníži podľa metódy stanovenej v bode 3 prílohy 5 protokolu. Zníženie sa vypočíta metódou stanovenou v bode 3 prílohy 5 protokolu č. 9. Takto vypočítané zníženie počtu ekobodov sa rozdelí na niekoľko rokov.

▼M2

3. Elektronické ekobody sa poskytnú každý rok členským štátom v troch častiach: prvá časť do 1. novembra predchádzajúceho roku, druhá časť do 1. marca a tretia časť do 1. júla.

▼M1

Článok 7

1. Príslušné orgány členských štátov pridelia ekobody, ktoré majú k dispozícii príslušným prevádzkovateľom usadeným na ich území.

2. Každý rok príslušné orgány členských štátov najneskôr k 15. októbru nahlásia a vrátia Komisii všetky ekobody, ktoré na základe dostupných údajov a odhadov prepravy za posledný mesiac roka, pravdepodobne do konca roku nevyužijú.

▼M3

3. Komisia každý rok stanoví počet ekobodov pridelených každému členskému štátu, ktoré k 1. februáru boli platné a použiteľné v predchádzajúcom roku a ostali nevyužité a ktoré neboli vrátené Komisii podľa odseku 2. Ak je nevyužité množstvo väčšie než 2 % počtu ekobodov pridelených členskému štátu, Komisia odpočíta ekvivalentný počet ekobodov z počtu prideleného členskému štátu na daný rok. Tento počet ekobodov doplní rezervu EÚ pre daný rok.

▼B

Článok 8

1. Ekobody, ktoré sa nerozdelia medzi členské štáty v súlade s článkom 6, ako aj ekobody, ktoré sa vrátia Komisii v súlade s článkom 7, tvoria rezervu spoločenstva.

▼M1

2. Ekobody rezervy spoločenstva pridelí Komisia členským štátom v súlade s postupom uvedeným v článku 16 protokolu č. 9 aspoň jeden mesiac pred koncom roku.

Nové rozdelenie bude zodpovedať ustanoveniam prílohy E a zváži sa podľa nasledujúcich kritérií:

— osobitná poloha Grécka a Talianska,

— vplyv zjednotenia Nemecka

— podpora alternatívnych druhov dopravy cez Rakúsko, najmä „Rollende Landstraße“,

— počet ekobodov pridelených členským štátom a počet skutočne použitých ekobodov,

— priemerné emisné hodnoty NOx tranzitujúcich vozidiel z členských štátov,

— nepredvídané okolnosti.

▼B







III.

Prispôsobenie hodnôt týkajúcich sa ekobodov

Článok 9

Príloha 4 protokolu č. 9 ►M1 ————— ◄ sa mení takto:







Rok Percento ekobodov Ekobody pre EÚ-15 Základný rok 1991 100 % 23 556 220 1995 71,7 % 16 889 810 1996 65,0 % 15 311 543 1997 59,1 % 13 921 726 1998 54,8 % 12 908 809 1999 51,9 % 12 225 678 2000 49,8 % 11 730 998 2001 48,5 % 11 424 767 2002 44,8 % 10 533 187 2003 40,0 % 9 422 488







IV.

Technické problémy týkajúce sa systému ekobodov

Článok 10

►M1 Na účely ◄ článku 11 ods. 2 písm. b) a prílohy 5 ods. 1 protokolu č. 9, v prípade vozidiel registrovaných pred 1. októbrom 1990, u ktorých sa od tohto dátumu vymenil motor, platí hodnota COP nového motora. V takom prípade osvedčenie vydané príslušným orgánom musí obsahovať zmenu motora a uvádzať podrobnosti o novej hodnote COP pre emisie NOx.

Článok 11

Ak sa ťažné vozidlo registrované v členskom štáte okrem Rakúska nahradí ťažným vozidlom registrovaným v Rakúsku počas tranzitnej jazdy cez Rakúsko do Talianska, do 31. decembra 1996 sa okrem potvrdenia o zaplatení za jazdu za prvé ťažné vozidlo vyžaduje aj povolenie na dvojstrannú prepravu medzi Rakúskom a Talianskom.

Článok 12

Zo systému platieb za ekobody je vyňatá tranzitná jazda, ktorá spĺňa tri nasledujúce podmienky:

i) jediným účelom jazdy je dodávka vozidla alebo jazdnej súpravy novej značky od výrobcu na miesto určenia v inom štáte;

ii) počas jazdy nie je prepravovaný žiadny tovar;

iii) vozidlo alebo jazdná súprava má príslušné medzinárodné registračné doklady a vývozné označenie.

Článok 13

Zo systému platieb za ekobody je vyňatá tranzitná jazda, ak ide o prázdnu jazdu vyňatú zo systému ekobodov podľa prílohy C, a vozidlo má príslušné dokumenty, ktorými sa to môže dokázať. Takými dokumentmi sú buď:

— nákladný list alebo

— vyplnená ekokarta, ku ktorej sú pripevnené ekobody, alebo

— vyplnená ekokarta s ekobodmi, ktoré sa následne vrátia.

▼M2

Článok 14

Jazda sa považuje za jazdu vyňatú zo systému platenia za ekobody, ak vozidlo úplne vyloží alebo naloží svoj náklad v Rakúsku a má príslušnú dokumentáciu, ktorá toto dokazuje, bez ohľadu na trasu vozidla, na ktorej vstupuje alebo opúšťa územie Rakúska.

▼M1

Článok 14a

Na prechodné obdobie do 31. decembra 1997 sa povoľuje používanie buď ekokariet, alebo ekoštítkov pre správu tranzitnej dopravy.

Od 1. januára 1998 Komisia povolí každému členskému štátu ročne používať ekokarty maximálne do 0,6 % celkového počtu ekobodov pre členské štáty, podľa článku 9. Členské štáty oznámia Komisii najneskôr do 1. augusta každého roku počet ekobodov, ktorý chcú mať pre ekokarty na nasledujúci rok. Tieto ekobody poskytne Komisia v jednom prídele do 1. decembra. Ekokarty budú k dispozícii podľa druhého pododseku článku 1 ods. 1.

▼M3

Článok 14b

Komisia monitoruje činnosti Rakúska a ostatných členských štátov týkajúce sa zvýšenia úrovne služieb kombinovanej dopravy prechádzajúcej cez Alpy. Prvú správu Komisia predloží v roku 2001.

▼B







V.

Záverečné ustanovenia

Článok 15

Toto nariadenie nadobudne účinnosť 1. januára 1995 za predpokladu nadobudnutia účinnosti Aktu o pristúpení Nórska, Rakúska, Fínska a Švédska.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









ANEXO A —BILAG A —ANHANG A —ΠΑΡΑΡΤΗΜΑ Α —ANNEX A —ANNEXE A —ALLEGATO A —BIJLAGE A —ANEXO A









ANEXO B —BILAG B —ANHANG B —ΠΑΡΑΡΤΗΜΑ Β —ANNEX B —ANNEXE B —ALLEGATO B —BIJLAGE B —ANEXO B









PRÍLOHA C

JAZDY, PRI KTORÝCH SA NEVYŽADUJÚ ŽIADNE EKOBODY

1. Príležitostná preprava tovaru na letiská a z letísk v prípadoch odklonených letov.

2. Preprava batožiny v prívesoch pripojených k osobným automobilom, a preprava batožiny na letiská a z letísk vozidlami všetkých druhov.

3. Preprav poštových zásielok.

4. Preprava poškodených vozidiel alebo vozidiel, ktoré si vyžadujú opravu.

5. Preprava odpadu a fekálií.

6. Preprava zvieracích tiel s cieľom likvidácie.

7. Preprava včiel a rybích ikier.

8. Preprava mŕtvol.

9. Preprava umeleckých diel na výstavy alebo obchodné účely.

10. Príležitostná preprava tovaru pre reklamné a vzdelávacie účely.

11. Preprava sťahovacími firmami vlastniacimi príslušný personál a zariadenie.

12. Preprava vybavenia, príslušenstva a zvierat na divadelné, hudobné, filmové, športové alebo cirkusové predstavenia, výstavy alebo na trhy alebo z nich, alebo na rozhlasové, filmové alebo televízne nahrávania alebo z nich.

13. Preprava náhradných častí pre lode a lietadlá.

14. Prázdna jazda nákladného vozidla vyslaného ako náhrada za vozidlo, ktoré vypadlo počas tranzitu, ako aj s cieľom pokračovania v jazde náhradným vozidlom používajúcim povolenie vydané pre prvé vozidlo.

15. Preprava naliehavej lekárskej pomoci (najmä v prípade prírodných katastrof).

16. Preprava cenného tovaru (napr. drahých kovov) v osobitných vozidlách eskortovaných políciou alebo inou bezpečnostnou službou.

▼M3









PRÍLOHA D







ROZDELENIE EKOBODOV 2000-2003 Štát 2000 2001 2002 2003 I 3 789 047 3 688 365 3 401 686 3 076 080 D 3 548 525 3 453 294 3 182 073 2 898 150 A 1 519 487 1 476 911 1 355 433 1 274 152 NL 934 373 909 981 840 560 750 500 GR 455 749 443 800 409 792 366 994 DK 306 414 298 415 275 649 246 115 B 240 765 234 349 216 080 195 793 UK 64 309 62 630 57 852 51 654 S 57 042 55 553 51 315 45 817 F 37 829 36 841 34 031 30 385 LUX 37 829 36 841 34 031 30 385 SF 34 986 34 072 31 473 28 101 E 9 079 8 842 8 167 7 292 IRL 7 566 7 368 6 806 6 077 P 3 026 2 947 2 722 2 431 REZERVA EÚ 382 105 371 688 342 547 311 605 CELKOM 11 428 150 11 121 897 10 250 317 9 321 531

▼M2









PRÍLOHA E

KRITÉRIÁ PRE OPÄTOVNÉ ROZDELENIE EKOBODOV

Osobitná poloha Grécka a Talianska

Taliansku sa z rezervy spoločenstva 3,34 % z celkového počtu ekobodov pridelí ekvivalent zodpovedajúci 4 874 jednotkám uvedeným v prílohe D a Grécku ekvivalent zodpovedajúci 576 jednotkám uvedeným v prílohe D na základe priority.

Okrem toho sa vyvinie všetko úsilie potrebné na to, aby sa pri prideľovaní ekobodov Grécku zohľadnili v dostatočnej miere grécke potreby.

Vplyv zjednotenia Nemecka

Ďalej sa Nemecku z rezervy spoločenstva pridelí ekvivalent zodpovedajúci 6 444 jednotkám uvedeným v prílohe D.

Opätovné rozdelenie ekobodov, ktoré vrátilo Rakúsko

Všetky rakúske ekobody vrátené Komisii na nové rozdelenie sa znovu rozdelia členským štátom, ktoré požadujú dodatočné ekobody proporcionálne podľa toho, ako ťažké nákladné vozidlá registrované v členských štátoch využívajú „Rollende Landstraße“ v Rakúsku.

Po nadobudnutí platnosti dohody medzi Európskym spoločenstvom a Švajčiarskou konfederáciou o nákladnej a osobnej železničnej a cestnej doprave je rozdelenie ekobodov vrátených Rakúskom takéto:

z rakúskych ekobodov vrátených Komisii na rozdelenie sa 30 % pridelí Grécku a 30 % Taliansku na základe priority. Zvyšné ekobody, ktoré vrátilo Rakúsko sa znovu rozdelia medzi členské štáty, ktoré požadujú dodatočné ekobody proporcionálne podľa toho, ako ťažké nákladné vozidlá registrované v členských štátoch využívajú „Rollende Landstraße“ v Rakúsku.

Počet ekobodov pridelených členským štátom a počet skutočne použitých ekobodov, priemerné emisné hodnoty NOx tranzitných vozidiel z členských štátov

Zostávajúce ekobody sa pridelia členským štátom, ktoré požadujú dodatočné ekobody, proporcionálne podľa koeficientu definovaného pre každý členský štát takto:

— počet ekobodov považovaných za potrebné, vychádzajúci z extrapolácie najnovších štatistík z Rakúska,

— vynásobený pomerom ekobodov pridelených členskému štátu, ktoré tento členský štát v predchádzajúcom roku skutočne použil,

— vynásobený najnovšími priemernými emisnými hodnotami NOx tranzitujúcich vozidiel z členského štátu, ako percento plánovaných hodnôt za príslušný rok.

▼M1









PRÍLOHA F

VŠEOBECNÉ TECHNICKÉ ŠPECIFIKÁCIE EKOŠTÍTKU

Komunikačný maják s krátkym rozsahom - vozidlo

Predbežné normy a technické správy relevantné pre DSRC

Musia byť splnené nasledujúce požiadavky CEN/TC 278 z hľadiska komunikácie krátkeho rozsahu medzi vozidlom a cestnou infraštruktúrou:

a) prENV 278/9/#62 DSRC Physical Layer using Microwave at 5,8 GHz;

b) prENV 278/9/#64 „DSRC Data Link Layer“;

c) prENV 278/9/#65 „DSRC Application Layer“.

Typ testu

Dodávateľ ekoštítku musí predložiť osvedčenia akreditovaného testovacieho inštitútu o typových testoch pre prístroje, ktoré potvrdzujú zhodu so všetkými limitnými hodnotami špecifikovanými v súčasne platnej I-ETS 300674.

Prevádzkové podmienky

Ekoštítok pre automatický systém ekobodov musí zaručovať požadovanú funkčnosť v nasledujúcich prevádzkových podmienkach:

— podmienky okolia: teplota okolia od −25 °C do + 70 °C,

— poveternostné podmienky: všetky eventuality,

— preprava: niekoľko jazdných pruhov, plynulá,

— rozsah rýchlostí: od „stop-and-go“ do 120 km/h.

Vyššie uvedené prevádzkové podmienky sú minimálnymi požiadavkami závisiacimi na prijatí predbežných noriem relevantných pre DSRC.

Ekoštítok môže reagovať len na mikrovlnové signály špecifické pre jeho vlastné aplikácie.

Ekoštítok

Identifikácia

Každý ekoštítok musí mať jedno identifikačné číslo. Okrem počtu číslic potrebných na jeho rozlíšenie, musí obsahovať aj kontrolný súčet pre overenie neporušenosti.

Montáž

Ekoštítok má byť konštruovaný tak, aby sa mohol namontovať za predné okno nákladného vozidla alebo ťažného vozidla. Musí sa namontovať tak, aby sa nemohol úplne oddeliť od vozidla.

Tranzitná deklarácia

Ekoštítok musí mať vstupné zariadenie, pomocou ktorého sa prehlási, že je jazda oslobodená od platenia za ekobody.

Toto zariadenie musí byť na kontrolné účely zreteľne viditeľné na ekoštítku; alternatívne musí byť možnosť nastaviť ekoštítok do definovanej východiskovej polohy. Vo všetkých prípadoch sa musí zabezpečiť, aby sa na hodnotenie systému bral do úvahy len stav v dobe vstupu.

Vonkajšie označenie

Každý ekoštítok musí byť jasne identifikovateľný pri vizuálnej kontrole. Na tento účel sa musí identifikačné číslo nezmazateľne pripevniť na povrch prístroja.

Neoddeliteľné, nezmazateľné označenie ekoštítku vo forme pripravenej lepiacej etikety sa pripevní k ekoštítku. Toto označenie musí udávať počet ekobodov pre jednotlivé vozidlo („5“, „6“, …„16“).

Tieto špeciálne lepiace etikety musia byť chránené proti falšovaniu, musia mať dostatočnú mechanickú pevnosť a musia byť odolné proti svetlu a teplote. Musia mať vysokú priľnavosť a každý pokus o ich odstránenie musí mať za následok ich zničenie.

Neporušenosť

Puzdro musí byť konštruované tak, aby bola vylúčená každá manipulácia s vnútornými komponentmi, a aby bol odhalený každý neoprávnený zásah.

Pamäť

Ekoštítok musí mať dostatočnú pamäťovú kapacitu pre nasledujúce dáta:

— identifikačné číslo,

— údaje o vozidle — — hodnota COP,

— transakčné údaje — — identifikácia hraničného prechodu, — dátum/čas, — stav jazdnej deklarácie, — blokované informácie,

— údaje o stave — — manipulácia, — stav batérie, — stav poslednej komunikácie.

Pamäť musí mať rezervu aspoň 30 %.









PRÍLOHA G

POŽIADAVKY NA MONTÁŽ EKOŠTÍTKU

Ekoštítok sa musí umiestniť na vnútornej strane predného okna vo vyznačenej ploche (znázornenej vyššie), pričom rozmery sú nasledujúce:

x = 100 cm

y = 80 cm.

▼M2









PRÍLOHA H

Zoznam rakúskych hraničných prechodov vybavených pečiatkovacími strojmi pre ekokarty

Achenkirch

Arnoldstein

Braunau

Brennerpaß

Ehrwald

Hangendenstein

Hörbranz

Kiefersfelden

Musau

Nauders

Neuhaus

Pinswang

Reit im Winkel

Saalbrücke

Scharnitz

Schleching

Sillian

Springen

Suben

Steinpaß

Walserberg

Wegscheid